**Štefan Bugala** (\* 31. marec 1976, Trnava, Česko-Slovensko) je slovenský skladateľ, hudobný aranžér, vibrafonista, no známy je hlavne ako hráč na bicie nástroje.

Hudobná kariéra
---------------

Štefan Bugala pochádza z muzikantskej rodiny. Je pravnukom hudobného skladateľa Mikuláša Schneidera-Trnavského, jeho brat, Michal Bugala, je hráč na gitaru, manželka, Jana Daňová, je speváčka a skladateľka.

V rokoch 1990 až 1996 Štefan Bugala študoval na hudobnom konzervatóriu v Bratislave hru na bicie nástroje a dirigovanie. Štefan Bugala je prvým Slovákom, ktorý absolvoval štúdium bicích nástrojov na Janáčkovej akadémii múzických umení v Brne, kde sa špecializoval na hru na marimbe. 

Počas štúdia sa Štefan Bugala zúčastňoval viacerých medzinárodných interpretačných súťaží: Concour Modern 2000, Yamaha 2001, St. Truiden – Belgicko 2001, Stuttgart – Nemecko 2002, Bratislavských džezových dňoch, či na mnohých ďalších hudobných festivaloch na Slovensku, alebo v zahraničí. Okrem toho Štefan Bugala hral v bicej sekcii symfonického orchestra slovenského rozhlasu a aktívne spolupracoval so štátnou filharmóniou v Brne. V roku 2004 sa v produkcii Art Entertainment zúčastnil na úspešnom celoeurópskom turné s muzikálom *Jesus Christ Superstar*. 

Štefan Bugala účinkuje aj v rôznych hudobných zoskupeniach interprétov džezovej, či populárnej hudby. Založil spolu s Jurajom Gregoríkom, Eugenom Vizvárym a bratom Michalom Bugalom hudobnú formáciu Fuse Jazz, pre ktorú aj komponuje hudbu. 

Štefan Bugala je členom viacerých zoskupení, ako sú Piranis Group, Chorea Minor, Bluesweiser, Deep'n space, The Hope Gospel Singers and Band, Veneer, spolupracoval s umelcami ako Peter Lipa, Oskar Rózsa, Erich Procházka, Milan Ruček, Igor Sabo, Ľubor Priehradník, Martin Opršál, hráva aj so speváčkou Mishou, s Richardom Müllerom, s Janou Kirschner, s Robom Opatovským, či s Helenou Vondráčkovou. Od roku 2016 hráva Štefan Bugala na bicie nástroje s kapelou Elán a nahral s touto skupinou aj ich album *Najvyšší čas*, kde je aj autorom hudby k piesni „Hodina ticha".

Štefan Bugala okrem džezovej komponuje aj diela z oblasti klasicej hudby, najmä sólové skladby pre marimbu, vibrafón, prípadne pre komorné hudobné formácie. V roku 2015 spolu Borisom Lenkom (akordeón), Marcelom Comendantom (cimbal), Branislavom Dugovičom (klarinety) a Jozefom Luptákom (violončelo) nahrali album *Uspávanky*. Okrem týchto hudobných žánrov sa venuje i tvorbe populárnej hudby. Autorsky i interpretačne spolupracuje so svojou manželkou, speváčkou Janou Daňovou. Štefan Bugala je vyhľadávaným štúdiovým hudobníkom a niekedy, spolu s bratom Michalom, účinkuje aj vo viacerých programoch nahrávaných v Slovenskej televízii.

V roku 2019 Štefan Bugala vydal svoj prvý sólový štúdiový album *Sagacita*

Diskografia
-----------

* 2015 *Uspávanky* (Lupták/ Lenko/ Bugala/ Comendant/ Dugovič), vyd. Konvergencie
* 2019 *Sagacita*, vyd. Hudobný Fond
* 2019 *Najvyšší čas* (so skupinou Elán) vyd. Warner Music

Referencie
----------

1. 1 2   *Štefan Bugala - O slovenskej hudbe | Hudobne Centrum* [online]. hc.sk, [cit. 2023-08-25]. Dostupné online.
2. 1 2 3  A.S, Petit Press. *Štefan Bugala kráča v šľapajách pradedka M.Sch. - Trnavského* [online]. kultura.sme.sk, [cit. 2023-08-25]. Dostupné online.
3. 1 2   *Štefan Bugala* [online]. www.jazz.sk, [cit. 2023-08-25]. Dostupné online.
4. 1 2 3   *Bugala Bros Project - Bratislava 2021* [online]. onedayjazz.sk, [cit. 2023-08-25]. Dostupné online.
5. ↑   *Elán - Najvyšší Čas* [online]. 2019, [cit. 2023-08-26]. Dostupné online. (po anglicky)
6. ↑   *Lupták / Lenko / Bugala / Comendant / Dugovič - Uspávanky* [online]. 2015, [cit. 2023-08-26]. Dostupné online. (po anglicky)
7. ↑  SKJAZZ.SK. *BUBENÍK A VIBRAFONISTA ŠTEFAN BUGALA !!!* [online]. www.skjazz.sk, [cit. 2023-08-26]. Dostupné online.
8. ↑   *Štefan Bugala predstavil album Sagacita* [online]. www.radiokosice.sk, [cit. 2023-08-26]. Dostupné online. (po anglicky)

| * z
* d
* u
Elán |
| --- |
| 
* **Jožo Ráž**
* **Jano Baláž**
* **Peter Farnbauer**
* **Ľubo Horňák**
* **Štefan Bugala**

* Vašo Patejdl
* Juraj Farkaš
* Zdeno Baláž
* Fero Turák
* Martin Karvaš
* Gabriel Szabó

* Juraj Kuchárek

 |
| Štúdiové albumy | 
* *Ôsmy svetadiel*
* *Nie sme zlí*
* *Elán 3*
* *Hodina slovenčiny*
* *Detektívka*
* *Nebezpečný náklad*
* *Rabaka*
* *Netvor z čiernej hviezdy Q7A*
* *Hodina angličtiny*
* *Hodina pravdy*
* *Elán 3000*
* *Tretie oko*
* *Anjelska daň*
* *Živých nás nedostanú*
* *Najvyšší čas*

 |
| Coververzie štúdiových albumov | 
* *Kamikadze Lover*
* *Nightshift*
* *School Party*
* *Missing*
* *Midnight in the City*

 |
| Koncertné albumy | 
* *Odpojený Elán Unplugged, to pravé…*
* *Elán: Megakoncert*
* *Elán Unplugged, Carnegie Hall, New York*

 |
| Kompilácie | 
* *Elán – Cez prekážky*
* *Neviem byť sám*
* *Legenda 1*
* *Legenda 2*
* *Hodina nehy*
* *Legenda 3*
* *Legenda 4*
* *Jožo…*
* *Zlaté hity*
* *Best Of… vol. 2*
* *Legenda 5 – Posledná…*
* *Ver Mi! – Love Songs*
* *To naj…*
* *Neviem byť sám 2001*
* *Megahity 2004*
* *3 Hodiny Elánu*
* *Gold*
* *Hodina rocku*
* *Láskohity*
* *Hodina Zamilovaných*
* *Kamaráti 6CD*
* *Zlodej slnečníc*

 |
| DVD | 
* *História legendy I. 1981-1991*
* *Nebezpečný náklad*
* *Detektívka/Mám chuť na niečo chladené/Bratislavská Lýra 1986*
* *Rabaka*
* *Elán na Hrade*
* *Elán v divadle*
* *Elán – LIVE*

 |
| Pozri aj | 
* Diskografia skupiny Elán
* Zoznam piesní
* *Rabaka (film)*

 |